অর্পিতা - পুঁজির দিক থেকে অনেকগুলি বড় সংস্থা আছে, বড় বিপণন ওয়েবসাইটও আছে। কিন্তু এটা প্রতিযোগিতা নয়। বরং ভবিষ্যতে আমাদের পণ্য বিক্রির মাধ্যমও হবে। আর অন্য যেসব ব্র্যান্ড গুলি রয়েছে তারা সেক্সি,ফাঙ্কি,কম দামী মডেলদের দিকে ফোকাস করে ব্যবসা করে। বাটারকাপসের ফোকাস পরিস্কার। সেটা হল পণ্যের মান এবং পণ্য ব্যবহারের অভিজ্ঞতা। তাছাড়া একটি বিশেষ বয়সের এবং আর্থিক ক্রয় ক্ষমতা সম্পন্ন একটি নির্দিষ্ট শ্রেণিকে মাথায় রেখে আমাদের ব্যবসা। সঠিক জিনিসটা তাঁদের হাতে তুলে দেওয়াই আমাদের ইউএসপি। বলতে পারেন আমিই আমার সব থেকে বড় সম্পদ। আমার অভিজ্ঞতা, আমার জ্ঞান। যা অন্য সব বড় পুঁজির সংস্থাকেই অনেক পিছনে ফেলে দেবে। আমি ভারতের একমাত্র ব্রা ফিটার। যে ৩ হাজারেরও বেশি মহিলার ব্রা ফিট করেছি। এটাই আমার অ্যাডভ্যান্টেজ যে আমি কোনটা বেশি ভালো আমি জানি, এবং সবথেকে ভালো জিনিসটাই অফার করি। যেটা বাকিরা পারে না।